DZIYN KOBIYT – wspominom fajne czasy…
Tak se siedza i spominom, jak zaczlach robic we moji firmie, to co roku na Dziyn Kobiyt przijyzdzol z derekcji jakis fetryjter i wszystke kobiyty dostowaly szekulada i kwiotek. Nojczynscij bol to nelka abo tulpa. Wele polednia szef naszego oddzialu , jego zastympca i magazynier urzondzali nom fajer. Do polednia drapko porobioly my nasza robota, potym wszystke papiory zawarly my we szrajbtiszach a wszystke szrajbtisze chopy poustawiali w biurze od naszego szefa . Kerownik, kerymu bolo na miano Franciszek, ale wszyjscy o nim godali „Francik”, spatrzol kawa, kolocze, dobre wina, szampany, jakis dobry sznaps i wszystko, co potrza na zakonszynie, tj. kyjza, szinka, bele jake wuszty, no a jak kto chciol, to mog se tyz wzionsc ku tymu konsek chleba abo zymla z maslym. Jako ze w naszym biurze boly my prawie same frele, toz naszykowaly my na wielgich talyrzach te wszystke maszkety, szklonki na kawa abo tyj i poustawialy na stolach. W miyndzyczasie wszystke robotnice i mynsko czynsc naszego oddzialu tyz porobiyli, co trza i zaczynali my fajrowac.
Toz wom padom, takich fajerow niy idzie zapomniec!
Kozdy se przinios swoja szklonka na wino abo szampan, a jak my trocha se wypiyli, to zaczli my spiywac. Ani niy wiedzialach, ze tela talyntow sie zmarnowalo w naszym zakladzie! Spiywali my nasze slonske spiywki jak: „Szol Francik po zur…”, abo „Ana, Ana, Ana, Ana, jo cie zowizol dostana…”. Bo nasz szef bol Slonzok, my w biurze boly wszystke Slonzaczki (Oprocz dwoch starszych babow), nasze robotnice i robotniki w wiynkszosci tyz boly Slonzoki. A jak fajer sie zblizol ku koncowi, to juz zaczli my spiywac: „Uplywa szybko zycie” i „Glymboka studziynka”. Bawiyli my sie tak niyskoro do popolednia, a potym trza sie bolo brac do dom. Zodyn z nos niy bol nawalony, ale wszyscy mieli dobro launa.
Po drodze do dom szlo ujrzec richtig fajne obrozki. Niy wiym czamu we swiynto kobiyt wszystke chopy lazioly nawalone jak stodola we zniwa. Baby tyz boly chycone, ale w koncu to jejich swiynto, a niy od chopow! A jak trza bolo jechac autobusym, to dryny niy bolo luftu do dychanio, tak cuchlo gorzolom.
Roz szol taki jedyn, fajnie obleczony, colki chodnik i konsek drogi nolezol do niego, a w gorsci fest sciskol buket. Przodzi musiol to byc buket kwiotkow, ale teroz to bol yno buket sztynglow. Na gymbie tyn istny miol liszaj asfaltowy, toz mysla, ze kajsik sie obalol, mozno na te kwiotki i polomol je. Do dzisiej jestech ciekawo, eli jego baba radowala sie z tego buketu sztynglow?
W moji firmie przerobiolach 20 lot. Wiela lot minolo od tamtyj pory.
Szefa i niykerych kamratkow juz niy ma miyndzy nami, niykere potracioly sie we swiecie, ale piykne wspomniynia zostaly…
Barbara Matusiewicz
szl_Latn szl_Latn szl_Latn szl_Latn szl_Latn szl_Latn szl_Latn szl_Latn sot_Latn